Food Lovers Recipes | MALVALEKKER-FONDANTMALVALEKKER-FONDANT
Posted on June 4, 2013 by Rina Kleinhans Posted in Versiersel en Vulsels / Icing and Fillings
Hierdie fondant proe heelwat lekkerder as die wat mens in die winkels koop. En is heel eenvoudig, en net ‘n bietjie tydsaam om te maak. Wees reg om te knie!
½ koppie wit botter (jy gaan jou hande en vingers hiermee smeer, so hou dit waar jy maklik en gou daarby kan kom)
Smelt die malvalekkers en 2 eetlepels water in ‘n mikrogolf of dubbelkoker: Sit die bak in die mikrogolf vir 30 sekondes, maak oop en roer, weer terug vir 30 sekondes, dan weer oop en roer, doen die totdat alles gesmelt het. Dit neem gewoonlik so 2 minute. Gooi nou 3/4 van die versiersuiker bo-oor die gesmelte mengsel.
Bedek jou hande BAIE GOED met die botter, palms, agterkant en tussen die vingers. Smeer dan jou werksarea ook baie goed met die botter en gooi die malvalekker/versiersuiker mengsel in die middel.
Begin knie soos jy brooddeeg sou knie. Dit is baie taai. Hou aan knie en voeg die oorblywende versiersuiker by en knie nog. Smeer jou hande en werksarea met die botter as die mensgel nog vassit.
As die mengsel maklik skeer, is dit te droog, voeg ‘n 1/2 teelepel water op ‘n slag by en knie. Dit neem etlike minute om ‘n gladde elastiese deeg te kry. Dit moet redelik elasties wees, sodat dit nie skeur wanneer dit oor die koek geplaas word nie.
Dis die beste om dit te laat staan, toegemaak oornag. Maar dit kan ook dadelik gebruik word. As daar klein wit suikerkolletjies is, sal jy net nog moet knie of nog water moet byvoeg.
Om die fondant te bêre, smeer ‘n goeie laag botter, en sit in ‘n plastiese sakkie en dan nog ‘n sakkie wat kan seel, druk oortollige lug uit.
Die fondant hou goed in die yskas vir weke. Onthou jy kan dit voor die tyd maak en bêre, en dit dan gebruik soos en wanneer jy dit benodig.
Resep geplaas deur Petra Pretorius Seaton
« MAKLIKE PANNEKOEK
VARKBOUD MET ROSYNE SOUS »